open-index/open-wikipedia-markdown huggingface dataset:
איפה את (שיר של אליעד נחום)

**איפה את** הוא סינגל, שהוקלט על ידי הזמר הישראלי אליעד נחום. השיר יצא לאור ב-6 בינואר 2020, כסינגל שלא מתוך אלבום, על ידי חברת התקליטים אן אם סי יונייטד.

עם יציאתו נכנס השיר היישר אל המקום הראשון במצעד העברי של מדיה פורסט.

## רקע וכתיבה
השיר נכתב והולחן על ידי מורן דוד ואבישי רם והופק על ידי סהר טוויטו. השיר הוא בסגנון הפופ.

בסמוך לצאת הסינגל, יצר אליעד לשיר אתגר בפלטפורמת שיתוף הווידאו טיקטוק בה אתגר את מאזיניו לרקוד לצלילי השיר, את האתגר ביצעו עשרות אלפי משתמשים.

בסמוך לצאתו כסינגל, עלה השיר לרשת הזרמת המדיה ספוטיפיי.

## וידאו קליפ
הווידאו קליפ הנלווה שצולם לשיר, בוים על ידי לירן סגל והועלה לערוץ היוטיוב של אליעד נחום ב-6 בינואר 2020, בסמוך לצאת הסינגל. נכון לספטמבר 2025 לשיר יש למעלה מ-2.9 מיליון צפיות ביוטיוב.

## מיקומי שיא

## קישורים חיצוניים

## הערות שוליים

קטגוריה:שירי אליעד נחום
קטגוריה:שירים בעברית
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת NMC יונייטד אנטרטיינמנט
קטגוריה:שירים שהולחנו על ידי מורן דוד
גביע העולם למועדונים 2021

**גביע העולם למועדונים 2021** (באנגלית: ****, בערבית: **كأس العالم للأندية 2021**), הוא גביע העולם למועדונים ה-18, המפגיש בין אלופות שש הקונפדרציות של פיפ"א ואלופת המדינה המארחת. הטורניר נערך באבו דאבי בין 3–12 בפברואר 2022. באיירן מינכן היא מחזיקת הגביע. בגמר שהתקיים ב-12 בפברואר זכתה צ'לסי, אלופת אירופה, בגביע, לאחר ניצחון 2–1 בהארכה על פלמיירס, אלופת דרום אמריקה.

## רקע

במקור, טורניר זה היה עתיד להיות משוחק בסין ביוני-יולי 2021, והוא היה עתיד להיות והטורניר הראשון בפורמט המורחב של 24 מועדונים, לאחר שפיפ"א החליטה על הרחבת הטורניר. עם זאת, בשל מגפת הקורונה, נוצר עומס משחקים שנגרמו עקב דחיית אולימפיאדת טוקיו, אליפות אירופה ואליפות דרום־אמריקה מאמצע 2020 ל-2021. כתוצאה מכך הודיעה פיפ"א שהיא דוחה את הטורניר המורחב לשנים הבאות והטורניר הנוכחי ייערך בפורמט הישן.

ב-4 בדצמבר 2020, מועצת פיפ"א הודיעה כי גביע העולם למועדונים ייערך בסוף 2021 בפורמט הישן ביפן. ב-8 בספטמבר 2021 הודיעה התאחדות הכדורגל היפנית כי היא מוותרת על הארוח עקב מגפת הקורונה ביפן. מדינות רבות התעניינו באירוח הטורניר, כולל ברזיל, מצרים, קטר, ערב הסעודית, דרום אפריקה ואיחוד האמירויות הערביות. ב-20 באוקטובר 2020 החליטה מועצת פיפ"א כי איחוד האמירויות הערביות תארח את הטורניר והוא יתקיים בתחילת 2022.

## קבוצות משתתפות

## אצטדיונים

המשחקים התקיימו בשני אצטדיונים באבו דאבי, שניהם אירחו משחקים בגביע אסיה 2019.

## משחקים
### סיבוב ראשון

### סיבוב שני

----

### חצי הגמר

### משחק על המקום החמישי

### משחק על המקום השלישי

### הגמר

## קישורים חיצוניים

* 

קטגוריה:גביע העולם בכדורגל לקבוצות
קטגוריה:תחרויות כדורגל ב-2021
קטגוריה:אירועי ספורט שהושפעו ממגפת הקורונה
קטגוריה:תחרויות ספורט באיחוד האמירויות הערביות
קטגוריה:תחרויות כדורגל ב-2022
קטגוריה:2022 באסיה
גביע העולם למועדונים 2020

**גביע העולם למועדונים** 2020 היה ה-17 במספר והוא נערך בדוחה שבקטר בפעם השנייה ברציפות. בטורניר השתתפו שבע קבוצות והוא התקיים בדצמבר 2020.

בעקבות התפרצות נגיף הקורונה בינואר 2020 הטורניר נדחה לחודש פברואר 2021.

## מבנה התחרות
בטורניר ישתתפו 6 האלופות של היבשת לה הן שייכות ואלופת המדינה המארחת.
תחילה תשחק אלופת אוקיאניה לעונת 2019/2020 נגד אלופת המארחת של אותה עונה. המנצחת במשחק זה תעלה לרבע הגמר שישוחק בשיטת הנוקאוט יחד עם אלופת צפון ומרכז אמריקה, אפריקה ואסיה.
לאלופת אירופה ודרום אמריקה מקום מובטח בחצי הגמר.

## קבוצות משתתפות

## המארחת
קטר מונתה כמארחת לטורנירי 2019 ו- 2020 ב־3 ביוני 2019, והטורניר משמש כמבחן לקראת גביע העולם של פיפ"א 2022 שיתקיים בקטר. גביע העולם למועדונים ישמור על המתכונת המקורית לקראת השיפוץ בשנת 2021.

## המשחקים
### רבע הגמר

### המקום החמישי

### חצי הגמר

### המקום השלישי

### הגמר

## פרסים

## קישורים חיצוניים
* 

## הערות שוליים

קטגוריה:גביע העולם בכדורגל לקבוצות
קטגוריה:תחרויות כדורגל ב-2020
קטגוריה:תחרויות כדורגל בקטר
קטגוריה:אירועי ספורט שהושפעו ממגפת הקורונה
קטגוריה:תחרויות כדורגל ב-2021
קטגוריה:2021 באסיה
סלאח ג'אהין

**סלאח ג'אהין** (בערבית: **صلاح جاهين**; 25 בדצמבר 1930, קהיר – 21 באפריל 1986, קהיר) היה משורר ומחזאי מצרי.

## ביוגרפיה

סלאח ג'אהין נולד בקהיר למשפחה במעמד הביניים. לאחר סיום לימודי משפטים באוניברסיטת קהיר הוא התחיל לעבוד בעיתון וצייר קומיקס. תוך זמן קצר הוא עבר לאל-אהראם.

הוא מילא תפקיד חשוב בפיתוח שירה מצרית במשלב דיבורי. לפני כן שירה במשלב זה נחשבה לפולקלור המיועד למעמד הלא-משכיל בלבד.

סלאח ג'אהין כתב מספר מחזות לתיאטרון בובות. המחזה "אללילה אלכבירה" זכה לפופולריות רבה ומוצג עד היום.

הוא היה ידוע כלאומן ותומך בגמאל עבד אל נאצר. הוא נחשב למשורר החצי-רשמי של מהפכת הקצינים החופשיים. באותה עת גם כתב מילים להמנון מצרים. בשנת 1965 הוענק לו עיטור מצרי של מדע ואמנויות מדרגה ראשונה.

לאחר מלחמת ששת הימים ופטירת גמאל עבד אל נאצר בשנת 1970 הוא הרגיש מבודד.

בשנת 1971 השלים שירה אפית על ההיסטוריה של מצרים מהתקופה העתיקה ועד ימינו.

## קישורים חיצוניים

קטגוריה:סופרים מצרים
קטגוריה:משוררים מצרים
קטגוריה:מחזאים מצרים
קטגוריה:מצרים שנולדו ב-1930
קטגוריה:מצרים שנפטרו ב-1986
ויליאם אנדיקוט

**ויליאם קראונינשילד אנדיקוט** (באנגלית: **William Crowninshield Endicott**; 19 בנובמבר 1826 – 6 במאי 1900) היה פוליטיקאי אמריקאי, שכיהן כמזכיר המלחמה של ארצות הברית בתקופת כהונתו הראשונה של נשיא ארצות הברית גרובר קליבלנד.
## קורות חייו
ויליאם אנדיקוט נולד ב-19 בנובמבר 1826 בסיילם, מסצ'וסטס. הוא היה בנם של פטנאם ומרי (לבית קראונינשילד) אנדיקוט. הוא היה צאצא ישיר של מי שהיה מושל מסצ'וסטס במאה ה-17, ג'ון אנדיקוט, וקרוב משפחתו, אנדיקוט פיבודי, היה מושל מסצ'וסטס בשנות ה-60 של המאה ה-20.

ב-1847 הוא סיים את לימודיו באוניברסיטת הרווארד ובשנים 1849 – 1850 הוא למד בבית הספר הרווארד למשפטים. הוא השתלם במשפטים עם נתניאל ג'. לורד עד שהתקבל ללשכת עורכי הדין של מסצ'וסטס ב-1850.
## קריירה
ב-1852 נבחר אנדיקוט כחבר במועצת העיר סיילם וחמש שנים לאחר מכן הוא היה ליועץ המשפטי של העיר. ב-1862 הוא נבחר כחבר ב"אגודת העתיקות האמריקאית . ב-1853 הוא נכנס לשותפות במשרד עורכי דין עם ג'. ו. פרי, בשם "פרי ואנדיקוט", שהתפרק ב-1873 עם מינויו כשופט. בין השנים 1857 – 1873 הוא גם שימש כנשיא בנק סיילם.

ב-1873, אף על פי שהיה חבר המפלגה הדמוקרטית (ובמקור חבר המפלגה הוויגית) מונה על ידי ויליאם וושבורן, מושל מסצ'וסטס הרפובליקני, כשופט בבית המשפט העליון של מסצ'וסטס, תפקיד בו הוא כיהן עד 1882. ב-1879 הוא התמודד ללא הצלחה על מושב בקונגרס ולאחר מכן, ב-1884 הוא התמודד ללא הצלחה על תפקיד מושל מסצ'וסטס. ב-1885 הוא התמנה על ידי הנשיא גרובר קליבלנד למזכיר המלחמה של ארצות הברית, תפקיד אותו הוא מילא עד 1889. בתפקיד זה דאג אנדיקוט לשינויים רבים וחשובים בארגון של צבא ארצות הברית, כולל הקמת מערכת בחינות לקביעת קידומם של קצינים.

אנדיקוט עמד בראש מועצת הביצורים שכונסה ב-1885 (ועדת אנדיקוט) ושהגישה המלצות ותכנונים מפורטים לדור שלם של ביצורי חוף בארצות הברית שנבנו בתקופת מלחמת ארצות הברית–ספרד. ברבים מביצורים אלו נעשה שימוש בראשית מלחמת העולם השנייה.
## חיים אישיים
ב-13 בדצמבר 1859 נשא אנדיקוט לאישה את אלן פיבודי. אלן הייתה בתו של הפילנתרופ ג'ורג' פיבודי ושל קלריסה פיבודי מסיילם. סבה היה ג'וזף פיבודי, בעל ספינות מסיילם שצבר את הונו מיבוא פלפל שחור מסומטרה ובעת פטירתו ב-1844 הוא היה אחד האנשים העשירים ביותר בארצות הברית. לוויליאם ולאלן אנידקוט נולדו שני ילדים:
* ויליאם קראונינשילד אנדיקוט הבן (1936-1860), עורך דין שנשא לאישה את מרי לואיז ת'ורון.
* מרי קראונינשילד אנדיקוט, (1957-1864), שנישאה ב-1888 למדינאי הבריטי ג'וזף צ'מברלין ולאחר מותו ב-1914 נישאה ב-1916 לכומר אנגלי, ויליאם הרטלי קרנגי.

ויליאם אנדיקוט נפטר מדלקת ריאות חריפה בבוסטון ב-6 במאי 1900. רעייתו האריכה ימים 27 שנים לאחר פטירתו ונטמנה לצדו בבית הקברות הרמוני גרוב שבסיילם.

## קישורים חיצוניים

* Biography in Secretaries of War and Secretaries of the Army a publication of the United States Army Center of Military History.
* 

## הערות שוליים

קטגוריה:אמריקאים ילידי מסצ'וסטס
קטגוריה:מזכירי המלחמה של ארצות הברית
קטגוריה:חברי הקבינטים של ארצות הברית בממשלי גרובר קליבלנד
קטגוריה:בוגרי בית הספר למשפטים באוניברסיטת הרווארד
קטגוריה:שופטי בתי המשפט של מדינת מסצ'וסטס
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1826
קטגוריה:אמריקאים שנפטרו ב-1900
ליאת לוי-קופלמן

**ליאת לוי-קופלמן** (נולדה ב-7 ביוני 1976) היא סופרת ועיתונאית ישראלית והעורכת הראשית לשעבר של שבועון הבידור "פנאי פלוס" ושל מגזין האופנה והלייף סטייל "Go Style".

מחברת רב המכר ״את הבוס״ - מדריך ליזמות עסקית שנכתב במיוחד עבור נשים.

## ביוגרפיה
לוי-קופלמן נולדה בפרדס חנה. היא סיימה את לימודיה בתיכון החקלאי בפרדס חנה, התגייסה לצה"ל כמדריכת שריון בחטיבה 188 ולאחר מכן כקצינת הדרכה של בסיס האימונים באלי"ש. לאחר הצבא הדריכה קייטנה של הסוכנות היהודית בבורסוויל, טקסס וכשחזרה השתלבה בעולם העיתונות.

היא אמא לשלושה ונשואה לגלעד לוי-קופלמן עורך ובמאי עריכות בטלוויזיה ומרצה על צפייה ביקורתית בריאליטי.

## קריירה
### עיתונות
בשנת 1999 היא יזמה, הקימה וערכה את מגזין האופנה והלייף סטייל מבית "ידיעות אחרונות" "Go Style", תפקיד אותו היא מבצעת עד היום.
בשנת 1999 החלה לעבוד כעורכת, כתבת ומאיירת בשבועון "פנאי פלוס".
בשנת 2001 מונתה לסגנית עורכת שבועון הנוער "ראש אחד".
בשנת 2006 כתבה טור הורות ב-ynet שנקרא "בייבי דול".
בשנת 2008 מונתה לעורכת הראשית של "ראש אחד" במקביל לעריכת "Go Style", והייתה אחראית על פרמוטו מחדש של העיתון.
בשנת 2013 מונתה לעורכת הראשית של שבועון הבידור "פנאי פלוס".

### ספרות
כתיבת סיפור מתח בהמשכים, "מבצע מסטיק", שהתפרסם במגזין לילדים, "דיסני" ישראל.

כתבה ספרים כגון "OMG אני בהריון", "את הבוס" ו-"אני הבוסית".

### טלוויזיה
יועצת לסדרת האופנה "אופנה אורבנית" ב, מפתחת סדרת הנוער “יומני החופש הגדול” עבור ערוץ דיסני ישראל, כותבת ומגישת סדרת האינטרנט להורים ולילדים “הורים בחיתולים” לאתר ynet.

בנוסף, מרצה ראשית ומפתחת הקורס "עיתונות ויזמות אופנה" – לימודי תעודה במסלול ללימודי חוץ בבית הספר "שנקר" ומרצה בנושאי הצלחה מקצועית, "את הבוס!".

## קישורים חיצוניים

קטגוריה:עיתונאיות ישראליות
קטגוריה:עיתונאים ישראלים
קטגוריה:עורכות עיתונים ישראליות
קטגוריה:עורכי עיתונים ישראלים
קטגוריה:סגל פנאי פלוס
קטגוריה:בוגרות בית הספר התיכון החקלאי פרדס חנה
קטגוריה:בוגרי בית הספר התיכון החקלאי פרדס חנה
קטגוריה:ישראליות שנולדו ב-1976
קטגוריה:ישראלים שנולדו ב-1976
מקסי

**מקסי** (באנגלית: **Maxi**; נולדה ב-23 בפברואר 1950) היא זמרת ומגישת רדיו אירית. ייצגה את אירלנד באירוויזיון 1973.

## ביוגרפיה
מקסי נולדה בדבלין בשם אירן מקובריי (Irene McCoubrey) כצעירה במשפחה בת שלושה ילדים, כילדה היא ניגנה בכינור ושרה במקהלה של בית הספר.

בסוף שנות השישים היא נבחרה להיות חברה בלהקת בנות שהוקמה על ידי מגיש הרדיו אמון אנדרוז והם פעלו בשם "Maxi, Dick and Twink", הלהקה הוחתמה בחברת התקליטים קולומביה רקורדס, בתחילת שנות השבעים הם התפרקו והיא פנתה לקריירת סולו.

ב-1973 נבחרה להיות נציגת אירלנד באירוויזיון, היא ביצעה בתחרות את שירה "Do I Dream", היא סיימה במקום העשירי עם 80 נקודות.

בין השנים 1977–1984 הייתה חברה בלהקת הבנות שיבה, ביחד עימם ייצגה את אירלנד באירוויזיון 1981.

ב-1982 הייתה מעורבת ביחד עם חברות להקתה בתאונת דרכים וכתוצאה מהפגיעה היא סבלה מאמנזיה.

היא הגישה מספר תוכניות ברדיו של "RTÉ", רשות השידור של אירלנד ובBBC, ב-2015 פרשה מעבודתה.

היא עבדה בשיתוף עם הסניף האירי של ארגון קרן החירום הבינלאומית של האומות המאוחדות לילדים.

היא הייתה נשואה בין 1973–1979, ואין לה ילדים.

## קישורים חיצוניים

* ביוגרפיה של מקסי

קטגוריה:זמרות איריות
קטגוריה:נציגי אירלנד באירוויזיון
קטגוריה:משתתפי אירוויזיון 1973
קטגוריה:אל-הוריות
קטגוריה:ילידות 1950
קטגוריה:אירים שנולדו ב-1950
יהודה ברלב

**יהודה ברלב** (נולד ב-1957) הוא רואה חשבון ישראלי המתמחה בביקורת חקירתית, בעלים ומיסד של המשרד "ברלב ושות', רואי חשבון", ויו"ר הדירקטוריון בחברת המודיעין הפיננסי והעסקי "מגידו".

## ביוגרפיה
ברלב נולד בווינה שבאוסטריה, לצבי ברלב, ממקימי השב"כ, דיפלומט מטעם משרד החוץ ואיש מודיעין בכיר ולמרגלית. יהודה ברלב גדל והתחנך בלונדון עד גיל 15. שירות בצה"ל כקמ"ן בפיקוד הצפון. בעל תואר ראשון בכלכלה וחשבונאות מאוניברסיטת תל אביב. בשנת 1986 הוסמך כרואה חשבון.

שירת כקצין ביחידה הארצית לחקירות הונאה של משטרת ישראל וביחידות אכיפה וביטחון נוספות, עסק בחקירות של חברות ציבוריות ובנקים, הונאות מחשב, מעילות בגופים ציבוריים, פשעים כלכליים, עבירות צווארון לבן אחרות ובמניעת שחיתות ברמה לאומית (מחוץ לישראל). מראשוני תחום הביקורת החקירתית.

עם הפרשיות הבולטות שבהן טיפל משרדו נמנות:
* חקירת פרשת הבנק למסחר (מעילתה של עובדת הבנק, אתי אלון).
* איתור והשבת נכסי נספי השואה בתחילת המאה ה-21. ברלב הוביל את החקירה עבור ועדת החקירה של הכנסת ובהמשך עבור החברה לאיתור ולהשבת נכסים של נספי השואה. תוצר החקירה היה השבה של עשרות מיליוני שקלים לניצולי השואה ויורשיהם.
* ההונאה ברשת הקולנוע "גלובוס מקס"
* ההונאה בבית ההשקעות "אלפא פלטינום"
* ההונאה בחברת הנדל"ן "חפציבה"
* המעילה בחברת התקשורת "yes"
* ההונאה בקיבוץ שפיים.
ברלב טיפל גם בתיקי ביקורת חקירתית מחוץ לישראל, עבור ממשלות באירופה ובאפריקה, ארגונים גלובליים, וחברות בינלאומיות.

ברלב מרצה במוסדות אקדמיים בקורסים לתואר ראשון ותואר שני בנושאים של פשיעה כלכלית, ביקורת חקירתית וניתוח הפירמה והערכות שווי. וכן בכנסים בינלאומיים ובישראל בתחומי הביקורת החקירתית, פשיעה כלכלית, שחיתות, הלבנת הון וכספי טרור.

זכה בפרס לשכת רואי החשבון לשנת 2009 על המאמר "ברני והחברים", לשנת 2015 על המאמר "השומר והצייד יצאו ליער - הביקורת החקירתית והביקורת החיצונית: השווה והשונה, המבדיל והמשלים" ולשנת 2017 על סדרת המאמרים "שוחד שוחד תרדוף".

שימש בתפקידים מיוחדים בתחומי הביקורת החשבונאית במקומות הבאים: המועצה לאתיקה במשרד ראש הממשלה, מנהל מיוחד במסגרת המעילה בבנק למסחר וחבר הוועדה לעניין הפרשי הצמדה וריבית וכמו כן כמבקר הפנימי של מפלגת קדימה וכמבקר מיוחד במספר רב של חברות ציבוריות.

שימש כחבר ועדה מיוחדת מטעם מנכ"ל משרד הביטחון לבדיקת הממשקים בין משרד הביטחון ומערך המודיעין לבועז הרפז. בעקבות ממצאיו של ברלב ומסקנות הוועדה הפיקו לקחים ונעשו רפורמות במשרד הביטחון.

בשנת 1999 שימש כחבר ועדה מייעצת לשר האוצר אברהם שוחט בנושא המלחמה בהון השחור.

## פרסומיו
* **יסודות הביקורת החקירתית**, אופוס, 2003
* **ערך נקוב**, 2013

## קישורים חיצוניים
* 
*
*יהודה ברלב, ביקורת חקירתית, **רואה החשבון** ל"ט/6

## הערות שוליים

קטגוריה:ישראלים ילידי אוסטריה
קטגוריה:רואי חשבון ישראלים
קטגוריה:דירקטורים ישראלים
קטגוריה:שוטרים ישראלים
קטגוריה:בוגרי אוניברסיטת תל אביב
קטגוריה:ישראלים שנולדו ב-1957
אירינה פטרסקו

**אירינה פטרסקו** (ברומנית: **Irina Petrescu**; 19 ביוני 1941 - 19 במרץ 2013) היא שחקנית קולנוע, טלוויזיה ותיאטרון רומנייה.

## ביוגרפיה
פטרסקו נולדה בבוקרשט, ב-1963 סיימה לימודי תיאטרון וקולנוע.

בשנת 2000 קיבלה את אות כוכב רומניה.

ב-1990 הייתה פעילה בגולניאדה.

## קריירה

ב-1966 שיחקה בתפקיד הראשי בסרט "Duminică la ora 6" (יום ראשון ב-6), העוסק בזוג נאהבים ברומניה בתקופת מלחמת העולם השנייה.

ב-1969 שיחקה בסרט הקומדיה, "Răutăciosul adolescent", הסרט נשלח לייצג את רומניה בפרס אוסקר לסרט הבינלאומי הטוב ביותר. כמו כן, הסרט זיכה אותה בפרס השחקנית הטובה ביותר בפסטיבל הסרטים הבינלאומי במוסקבה.

ב-1992 הופיעה בסרט "מיס כריסטינה" המבוסס על הנובלה מאת הסופר מירצ'ה אליאדה.

ב-2010 גילמה את תפקיד הסבתא בסרט הישראלי שליחותו של הממונה על משאבי אנוש שצולם ברומניה.

בנוסף, פטרסקו לקחה חלק בהפקות רבות לתיאטרון.

## קישורים חיצוניים

קטגוריה:שחקניות קולנוע וטלוויזיה רומניות
קטגוריה:שחקניות תיאטרון רומניות
קטגוריה:ילידות 1941
קטגוריה:רומנים שנולדו ב-1941
קטגוריה:נפטרות ב-2013
קטגוריה:נפטרים ב-2013
כדרור

[ממוזער|כדרור בכדורסל של שחקן [הארלם גלובטרוטרס]]
**כדרור** (באנגלית: **Dribbling**) היא, במשחקי כדור, התנהלות ספורטאי או ספורטאית עם כדור המשחק, בצורה שנועדה לעבור שחקנים יריבים, למנוע את חטיפת הכדור, ולייצור הזדמנויות להבקעה. ההתנהלות הזאת נקשרת לענפי ספורט שונים ובהם: כדורגל, כדוריד, כדורסל, הוקי שדה וכדורמים.
[ממוזער|upright|שמאל|הכדורגלן הברזילאי [גארינצ'ה (בשמאל התמונה), במונדיאל 1962, במהלך אחד הכדרורים הנודעים ביותר בכדורגל.]]
המכדרר או המכדררת מתנועעים במגרש בדרך שנועדה להטעות את היריבים, לגבי כיוון התקדמותם או הפניה ימינה או שמאלה, תוך שליטה בכדור המשחק. השליטה בכדור והנעתו מתבצעת, בהתאם למשחק, ביד, ברגל או במקל המיועד לכך.

## ראו גם
* יורוסטפ

## קישורים חיצוניים

* ענת דרייגור, כדרור בכדורסל

קטגוריה:ערכים שבהם תבנית בריטניקה אינה מתאימה
קטגוריה:כדורגל
קטגוריה:כדוריד
קטגוריה:כדורסל
קטגוריה:כדורמים
קטגוריה:הוקי שדה
יחסי ארצות הברית – גבון

**יחסי ארצות הברית–גבון** הם היחסים הדו-צדדיים הרשמיים, הפוליטיים, השיתופיים והמדיניים שבין **[[ארצות הברית של אמריקה]]** לבין **[[גבון|הרפובליקה הגבונית]]**.

## היסטוריה
[ימין|ממוזער| הנשיא [ג'ון פיצג'רלד קנדי|ג'ון פ. קנדי עם שגריר גבון, ג'וזף נגואה, 1961]]
היחסים בין ארצות הברית לגאבון החלו בעקבות קבלת העצמאות של גבון מצרפת בשנת 1960. למרות העצמאות של גבון שתי המדינות נותרו בעלות ברית קרובות ובשנות השישים של המאה העשרים צרפת הסתמכה על גבון כמקור האורניום היחיד שלה וכמקור נפט עיקרי. בפברואר 1964 סייעו כוחות צרפתים להפיל את המשטר הגבוני במהלך ההפיכה של גבון ב-1964 ואזרחים צרפתים הפיצו שמועות על מעורבות אמריקאית בהפיכה שהובילה הפצצת השגרירות האמריקאית בליברוויל בשנת 1964.

לאחר עלייתו של עומר בונגו לשלטון בשנת 1967, המשיכה ארצות הברית ביחסים דיפלומטיים למרות נטיותיו האוטוקרטיות של בונגו. בשנת 1987 ערך הנשיא בונגו ביקור רשמי בוושינגטון הבירה.

בספטמבר 2002 ערך מזכיר המדינה קולין פאוול ביקור קצר והיסטורי בגבון במטרה להדגיש את ההגנה והשמירה על הסביבה באזור מרכז אפריקה. בהמשך ערך הנשיא בונגו ביקור בבית הלבן במאי 2004. ארצות הברית מייבאת אחוז ניכר מהנפט הגבוני והמנגן הגבוני ומייצאת לגבון ציוד בנייה כבד, מטוסים ומכונות. באמצעות תוכנית חינוך והכשרה צבאית בינלאומית צנועה, ארצות הברית מספקת אימונים צבאיים לחברי הכוחות המזוינים הגבוניים מדי שנה. סיוע דו-צדדי אחר בין המדינות הוא מימון מענקים קטנים למען הדמוקרטיה וזכויות האדם, עזרה עצמית ופרויקטים לשימור תרבות.
[ממוזער| עלי בונגו אונידימבה ו[מישל אובמה, 2014]]

## ייצוג
[ימין|ממוזער| שגרירות גבון [וושינגטון די. סי.|בוושינגטון הבירה]]
נציגות ארצות הברית הרשמית בגבון כוללת את:
* השגריר, אריק ד. בנימינסון (מאז דצמבר 2010).
* סגן ראש המשלחת, נתן הולט.
* קצין ניהול, צ'ארלס מוריל.
* קציין ענייני ציבור / כלכלי / מסחרי, ג'ון קוראו.
* נספח ההגנה, רנה דיצ'יין.
* קצין קונסולרי, גרייס גנווינו.

שגרירות ארצות הברית ממוקמת בליברוויל שבגבון.

## ראו גם
* יחסי החוץ של ארצות הברית

## קישורים חיצוניים

* תולדות יחסי גבון - ארצות הברית
* שגרירות ארצות הברית בליברוויל

## הערות שוליים

קטגוריה:ערכים ללא קטגוריות פיזיות - יחסי חוץ
יחסי איי בהאמה – ארצות הברית

**יחסי איי בהאמה – ארצות הברית** הם היחסים דו-צדדיים הרשמיים, הפוליטיים, השיתופיים והמדיניים שבין **[[איי בהאמה|קהיליית איי בהאמה]]** לבין **[[ארצות הברית של אמריקה]]**.

## היסטוריה
איי בהאמה וארצות הברית כוננו יחסים דיפלומטיים בשנת 1973. מבחינה היסטורית, הן ניהלו קשרים כלכליים ומסחריים קרובים. המדינות חולקות קשר אתני ותרבותי, בעיקר בתחום החינוך, ובבהאמה מתגוררים כ-30,000 תושבים אמריקאים. בנוסף, פועלים כ-110 עסקים הקשורים לארצות הברית בבהאמה, ובשנת 2005 87% מכלל 5 מיליון התיירים שביקרו בבהאמה היו אמריקאים.

כשכנה, איי בהאמה ויציבותה הפוליטית חשובות לארצות הברית. ארצות הברית והממשלה הבהאמית עבדו יחד על צמצום הפשיעה וטיפול בנושאי הגירה. האי הקרוב ביותר נמצא רק 45 מיילים מחופי פלורידה, בהאמה משמשת לרוב כשער לסמים ולמהגרים בלתי חוקיים המיועדים לארצות הברית. ארצות הברית ובהאמה משתפות פעולה כדי להתמודד עם האיומים הללו. הסיוע והמשאבים האמריקניים היו חיוניים למאמציהם הבהאמיים למתן את הזרם המתמשך של נרקוטים ומהגרים בלתי חוקיים דרך הארכיפלג. ארצות הברית והבהאמה משתפות פעולה באופן פעיל גם בנושא אכיפת חוק, תעופה אזרחית, מחקר ימי, מטאורולוגיה ונושאים חקלאיים. הצי האמריקני מפעיל מתקן מחקר תת-ימי באי אנדרוס.

סוכנות המכס והגנת הגבולות של המחלקה לביטחון המולדת מחזיקה מתקני "preclearance" בשדות התעופה בנסאו ובפריפורט. מטיילים לארצות הברית מתראיינים ונבדקים לפני היציאה, ומאפשרים זמני חיבור מהירים יותר בארצות הברית.

## הנציגות הרשמית של ארצות הברית
* השגריר - נד ס. סיגל
* סגן ראש המשלחת - טימותי זוניגה-בראון
* קצין ניהול - דייוויד אלמו
* קונסול - וירג'יניה רמדאן
* ראש המחלקה הפוליטית-כלכלית וקצין לענייני ציבור - דניאל אוקונור

## ייצוג
* בהאמה מחזיקה שגרירות הממוקמת בוושינגטון הבירה, וקונסוליות גנרליות באטלנטה, מיאמי, וניו יורק.
* שגרירות ארצות הברית באיי בהאמה ממוקמת בנסאו, ניו פרובידנס, בהאמה.

## ראו גם
* הסכם הסחר החופשי של צפון אמריקה
* הקהילייה הקריבית
* יחסי החוץ של ארצות הברית

## קישורים חיצוניים

* מחלקת המדינה של ארצות הברית - איי בהאמה
* שגרירות ארצות הברית
* משרד הבהאמה - המשנה של הלשכה הפדרלית לחקירות בארצות הברית

## הערות שוליים

קטגוריה:ערכים ללא קטגוריות פיזיות - יחסי חוץ
אדוארדו נאהרה

**אדוארדו אלונסו נאהרה פרס** (בספרדית: **Eduardo Alonso Nájera Pérez**; נולד ב-11 ביולי 1976) הוא כדורסלן עבר מקסיקני, אשר שיחק בליגת ה-NBA בין השנים 2000–2012. השחקן המקסיקני השני בתולדות ה-NBA (אחרי הוראסיו לאמאס), והראשון אשר נבחר בדראפט ה-NBA. לאורך 12 עונותיו ב-NBA שיחק עבור 5 קבוצות שונות, והעמיד ממוצעים כוללים של 4.9 נקודות ו-3.7 ריבאונדים למשחק.

## קריירת מכללות
נאהרה נולד בעיר מיוקי שבצ'יוואווה, מקסיקו, ובשנת 1997 עבר לנורמן, אוקלהומה, לקראת לימודיו באוניברסיטת אוקלהומה. בעונתו השלישית בקבוצת הכדורסל של האוניברסיטה, 1998/1999, הוביל אותה לשלב שמינית גמר טורניר אליפות המכללות (NCAA Sweet Sixteen) לראשונה מזה 10 שנים, עם ממוצעים של 15.5 נקודות ו-8.3 ריבאונדים למשחק. בעונתו הרביעית והאחרונה באוקלהומה ניצב במקום השני במחוז Big-12 בממוצעי נקודות (18.4) וריבאונדים (9.2) למשחק, ובסיומה נבחר לחמישיית העונה של המחוז.

## קריירת משחק
בדראפט ה-NBA 2000 נלקח נאהרה בבחירה ה-38 על ידי יוסטון רוקטס, אשר מיד שלחה אותו בטרייד לדאלאס מאבריקס. ב-4 עונותיו עם המאבריקס שימש כמחליפו מהספסל של דירק נוביצקי, ורשם ממוצעים של 4.9 נקודות ו-3.9 ריבאונדים למשחק. לאורך התקופה החמיץ משחקים רבים בשל פציעות בברכיו. בעונת  היה שותף להעפלתה הראשונה של דאלאס מזה 15 שנים לשלב גמר האזור המערבי בפלייאוף, בו הודחו המאבריקס על ידי סן אנטוניו ספרס (2–4).

לקראת עונת  הועבר לגולדן סטייט ווריורס, כחלק מטרייד במסגרתו הצטרף לדאלאס הסנטר אריק דמפיר.

לאחר 42 משחקים בלבד עם הווריורס הועבר לדנוור נאגטס, בטרייד ששלח לגולדן סטייט את ניקולוז צכיטישווילי ורודני וייט. ב-3 וחצי עונותיו בדנוור ביסס את מעמדו כשחקן ספסל בולט, והעמיד ממוצעים של 6.1 נקודות ו-4.5 ריבאונדים למשחק. בכל ארבעת הפלייאופים בהם שותף עם הנאגטס הודחה הקבוצה בסיבוב הראשון.

ביולי 2008 חתם נאהרה על חוזה ל-4 עונות בניו ג'רזי נטס. לאורך עונת  שותף ב-27 משחקים בלבד בשל פציעה במפשעה.

בינואר 2010, לאחר כעונה וחצי בניו ג'רזי, נשלח בטרייד לדאלאס מאבריקס בתמורה לכריס האמפריז ושון ויליאמס.

ביולי 2010 הועבר יחד עם אריק דמפיר ומאט קארול לשארלוט בובקאטס, בתמורה לטייסון צ'נדלר ואלכסי אג'ינסה. בשתי עונותיו בשארלוט, שהיו האחרונות בקריירה שלו, מיעט לשחק ותרם 2.4 נקודות בממוצע למשחק.

## קריירת אימון
מיד עם פרישתו ממשחק בשנת 2012 מונה למאמן קבוצת טקסס לג'נדס מליגת הפיתוח של ה-NBA, במקומו של דל האריס. ב-3 עונותיו בתפקיד רשמו הלג'נדס מאזן כולל של 67 ניצחונות ו-83 הפסדים (44.7%), ולא העפילו לשלב הפלייאוף. בסיום עונת 2014/2015 הוחלף כמאמן הקבוצה על ידי עוזרו ניק ואן אקסל.

## קישורים חיצוניים

## הערות שוליים

קטגוריה:כדורסלנים מקסיקנים
קטגוריה:כדורסלני אוניברסיטת אוקלהומה
קטגוריה:בחירות דראפט של יוסטון רוקטס
קטגוריה:כדורסלני דאלאס מאבריקס
קטגוריה:כדורסלני גולדן סטייט ווריורס
קטגוריה:כדורסלני דנוור נאגטס
קטגוריה:כדורסלני ניו ג'רזי נטס
קטגוריה:כדורסלני שארלוט בובקאטס
קטגוריה:מאמני כדורסל
קטגוריה:מאמני ליגת הפיתוח של ה-NBA
קטגוריה:מקסיקנים שנולדו ב-1976
Mala Santa (שיר)

**Mala Santa** (באנגלית: **Bad saint**, ובעברית: **קדוש רע**) הוא סינגל, שהוקלט על ידי הזמרת-יוצרת האמריקאית בקי ג'י, מתוך אלבום הבכורה שלה, Mala Santa. השיר יצא לאור ב-11 באוקטובר 2019, על ידי חברות התקליטים קימוסבי רקורדס, RCA רקורדס וסוני מיוזיק לטין.

עם יציאתו נכנס השיר אל המקום השישי במצעד של אקוודור.

## רקע וכתיבה
השיר נכתב על ידי בקי ג'י ודיג'יי לואיאן ופזמונאים נוספים והופק על ידי דיג'יי לואיאן וממבו קינגס. השיר מתפקד כשיר הנושא של האלבום Mala Santa, ועטיפתו דומה לזו של האלבום עצמו. בשתי העטיפות ניתן לראות את הצד הרע והצד הטוב של ג'י.

איגוד תעשיית ההקלטות האמריקאי העניק לשיר את תואר הפלטינה הלטינית על מכירות של למעלה מ-60,000 עותקים במדינה.

## וידאו קליפ
הווידאו קליפ המלא של השיר הועלה לערוץ היוטיוב של בקי ג'י ב-11 באוקטובר 2019, ביום צאתו כסינגל. לאורכו של הקליפ, ניתן לראות את ג'י כשהיא רוקדת לצלילי השיר, תוך שהיא מחליפה תלבושות שונות ונמצאת בחדר שצבע קירותיו משתנים מעת לעת.

נכון לאפריל 2020, מונה הצפיות של הקליפ עומד על למעלה מ-155 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי בקי ג'י
קטגוריה:שירים בספרדית
קטגוריה:שירים שנכתבו על ידי בקי היל
קטגוריה:שירי פופ לטיניים
קטגוריה:שירי רגאטון
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת RCA רקורדס
פיט ויסקלוסקי

**פיטר ג'ון ויסקלוסקי** (באנגלית: **Peter John Visclosky**; נולד ב-13 באוגוסט 1949) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס הראשון של מדינת אינדיאנה, ברציפות מאז 1985 ועד 2021.

## ביוגרפיה
ויסקלוסקי נולד בעיר גארי שבצפון-מערב אינדיאנה, בנם של ג'ון והלן (לבית קאוזלריק) ויסקלוסקי. הוא ממוצא קרואטי-סלובקי. הוא התחנך בבית הספר התיכון "אנדריאן" שבמרילוויל, אינדיאנה. הוא סיים לימודי תואר ראשון בחשבונאות באוניברסיטת אינדיאנה שבעיר הולדתו גארי, והמשיך ללימודי תואר שני במשפטים בבית הספר למשפטים של אוניברסיטת נוטרדאם. באוניברסיטת ג'ורג'טאון שבוושינגטון הבירה למד לתואר שני במשפט השוואתי ובמשפט הבינלאומי. הוא עבד כעורך דין ועוזר בסגל של חבר הקונגרס אדם בנג'מין בטרם נבחר בעצמו אל בית הנבחרים.

ב-1984 התמודד ויסקלוסקי לבית הנבחרים של ארצות הברית מטעם מחוז הקונגרס הראשון של אינדיאנה. בבחירות המקדימות שנערכו במפלגה הדמוקרטית הוא גבר על נציגת המחוז המכהנת בבית הנבחרים קייטי הול, ועל שאר יריביו כשלו 34% מקולות הבוחרים. בבחירות הכלליות הוא הביס את ג'וזף גרנצ'יק, מועמד המפלגה הרפובליקנית, עם 71% מהקולות. הוא נבחר 15 פעמים נוספות לייצג מחוז קונגרס שמיוצג בידי המפלגה הדמוקרטית ללא הפרעה מאז 1931. אחר כך בקריירה שלו הוא מעולם לא זכה בבחירות המקדימות עם פחות מ-71% ורק פעם אחת זכה בבחירות הכלליות עם פחות מ-60% מהקולות — ב-2010, אז השתלטו הרפובליקנים מחדש על בית הנבחרים.

ויסקלוסקי הוא תומך באיגודי עובדים ומתנגד לסחר חופשי. החזרת מכסי המגן על הפלדה, לחימה נגד פעולות בלתי חוקיות המכונות "זריקת פלדה", בהן מדינות המורידות את מחירי הפלדה האמריקאית באמצעות סבסוד למייצרי פלדה מקומיים או למייצרי פלדה באמצעות חברות פלדה שהולאמו, כל אלה נמצאים בראש סדר העדיפויות של ויסקלוסקי בקונגרס. ויסקלוסקי הוא אחד מ-126 הדמוקרטים שהצביעו נגד ההחלטה לצאת למלחמת עיראק. הוא גם תומך בהיי-טק כדרך להחיות את כוח העבודה של הצווארון הכחול בארצות הברית וכדרך להפחתת הפשע. ביולי 2001 הצביע בעד להמשיך את אזהרת המסע לקובה עד שלא ישוחררו אסירים פוליטיים.

במרץ 2009 דיווח העיתון "וושינגטון טיימס" כי ויסקלוסקי קיבל, במשך עשר שנים, תרומות למסעי הבחירות שלו בגובה 1.36 מיליון דולר אמריקני מלקוחות של ארגון השתדלנות "PMA Group". בשנים 2007 ו-2008 הפנתה ועדת ההקצבות של בית הנבחרים, בה היה ויסקלוסקי חבר, כ-137 מיליון דולר ברכש ממשלתי ללקוחות PMA. במאי 2009 קיבל ויסקלוסקי זימונים לחקירת חבר מושבעים גדול שחקר את קבוצת PMA, ובכך היה לחבר הקונגרס הראשון זומן לחקירה זו. ביוני אותה השנה הצביע בעד תמיכה במוסדות דמוקרטיים בפקיסטן. ב-6 בנובמבר הודיע ויסקלוסקי על החלטתו שלא להתמודד מחדש לבית הנבחרים לקראת הבחירות לקונגרס ב-2020, וכהונתו הסתיימה בראשית ינואר 2021 עם התפזרות הקונגרס ה-116 של ארצות הברית.

## קישורים חיצוניים

* 

* 

## הערות שוליים

קטגוריה:אמריקאים ילידי אינדיאנה
קטגוריה:גארי (אינדיאנה): אישים
קטגוריה:אמריקאים ממוצא סלובקי
קטגוריה:אמריקאים ממוצא קרואטי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מאינדיאנה
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:בוגרי אוניברסיטת אינדיאנה
קטגוריה:בוגרי בית הספר למשפטים באוניברסיטת ג'ורג'טאון
קטגוריה:בוגרי אוניברסיטת נוטרדאם
קטגוריה:חברי הקונגרס ה-113 של ארצות הברית
קטגוריה:אמריקאים שנולדו ב-1949
המלוכה של סנט וינסנט והגרנדינים

**המלוכה של סנט וינסנט והגרנדינים** (באנגלית: **Monarchy of Saint Vincent and the Grenadines**) היא שיטת הממשל בממלכת סנט וינסנט והגרנדינים במסגרתה עומד בראש המדינה מונרך. שיטת ממשל זו מבוססת על שיטת וסטמינסטר של דמוקרטיה פרלמנטרית. מאז ה-8 בספטמבר 2022 מולך בסנט וינסנט והגרנדינים המלך צ'ארלס השלישי הנושא בתואר "מלך סנט וינסנט והגרנדינים" (**King of Vincent and the Grenadines**). יורש העצר הוא בנו הבכור של צ'ארלס, הנסיך ויליאם.

המונרך עומד בראש הרשות המחוקקת, המבצעת והשופטת. הסכמת המונרך נדרשת על מנת שחוק של הפרלמנט של סנט וינסנט והגרנדינים יכנס לתוקפו.

בנוסף, צ'ארלס השלישי מכהן כמלך כל ממלכות חבר העמים הבריטי, ובפרט הוא מלך הממלכה המאוחדת, ולכן, בשל מיקום מגורי המלך בממלכה המאוחדת, מייצג אותו המושל הכללי של סנט וינסנט והגרנדינים.

מקורה של המלוכה בסנט וינסנט והגרנדינים בבית המלוכה הצרפתי ובית המלוכה הבריטי מהם התפתח בית המלוכה של סנט וינסנט והגרנדינים כבית מלוכה עצמאי (אוניה פרסונלית).

*
סנט וינסנט והגרנדינים
קטגוריה:סנט וינסנט והגרנדינים: ממשל
קטגוריה:סנט וינסנט והגרנדינים: היסטוריה
קטגוריה:סנט וינסנט והגרנדינים: חוק ומשפט
פוספתריום

**פוספתריום** (שם מדעי: *Phosphatherium*; משמעות השם: "בהמת פוספט") הוא סוג נכחד של יונק ממשפחת הנומידותריים, שבסדרת הפילאים, אשר התקיים באפריקה בתקופת הפלאוקן ובתחילת האאוקן שלפני 59.2-50.7 מיליון שנה. סוג זה כלל מין אחד - *Phosphatherium escuilliei*, אשר היה אחד המינים המוקדמים ביותר של הפילים וכנראה היה אב קדמון לכל הפילים המאוחרים. המאובנים שלו התגלו בבסיס אולד אבדון  שבמרוקו, בקרבת העיר קוריבגה והוגדרו ב-1996. שם המין קרוי על מגלה הממצאים, פרנסיס אסקווילה.

הפוספתריום היה אחד מהקטנים שבבני סדרת הפילאים והוא הגיע לממדים של כלב בינוני, באורך 60 ס"מ, גובה של 30 ס"מ בכתפיים ומשקל של לא יותר מ-15 ק"ג. מבנה הגוף הזכיר מבנה של טפיר ונראה שהוא היה יונק מיימי. המאובנים כללו הבדלים קטנים בין הזכרים לנקבות, בייחוד במבנה שרירי הלסת. מבנה הגולגולת היה רחב מעט עם חוטם רחב יחסית לגולגולת, אך ללא סימן לחדק. מבנה השיניים דמה לזה של פילים אך ללא חטים.

המבנה של שיניו שהיו בעלי טוחנות חזקות אך בעלי מרווח בו אולי היו שיניים מסוג אחר. מבנה הלסת מצביע על תזנה אפשרית כאוכל-כול שהתבסס על עלי עצים ושיחים אך אולי גיוון בחרקים ובחיות קטנות. בנוסף נראה שהיה אוכל פירות.

היונק היה אנדמי לביצות והיערות הקדומים של מרוקו והוא נכחד עם ההתייבשות שלהם, עם התקדמותו של ים תטיס לתוך הסהרה במשך רוב האאוקן. הוא התפתח ליונקים גדולים יותר כמו המריתריום והבריתריים.

## קישורים חיצוניים

קטגוריה:בעלי חיים שתוארו ב-1996
קטגוריה:טקסונים שתוארו בידי אנרי קפטה
קטגוריה:נומידותריים
קטגוריה:בעלי חיים שחיו בפלאוקן באפריקה
קטגוריה:מאובני טקסונים שתוארו ב-1996
נומידותריים

**נומידותריים** (שם מדעי: Numidotheriidae) היא משפחה נכחדת מסדרת הפילאים, אשר התקיימה החל מסוף הפלאוקן עד לתחילת האוליגוקן, שבפלאוגן. משפחה זו כוללת ארבעה סוגים שנחשבים למוקדמים ביותר ולקטנים ביותר מבין הפילאים. המאובנים שלהם התגלו בצפון אפריקה, בעיקר במרוקו, לוב ובדרום אלג'יריה.
## מאפיינים
מינים אלה דמו במראם להיפופוטמיים קטנים והיו בעלי גולגולת נמוכה וארוכה עם חוטם רחב ומבנה שיניים גדולות יחסית. ככל הנראה הם היו אוכלי כל בנוסף לתזונתם על עלים, פירות וצמחי מים. הם היו קטנים יחסית והגיעו עד למשקל 15 ק"ג, אך הדאויותריום היה גדול יותר והגיע למשקל של 200 ק"ג. 

מינים התפתחו לפילאים שוכני ביצות וגדות מים כמו המריתריום ולמיני הבריתריים.

## מיון
* *Arcanotherium*
* דאויותריום (*Daouitherium*)
* נומידותריום (*Numidotherium*)
* פוספתריום (*Phosphatherium*)

## קישורים חיצוניים

קטגוריה:בעלי חיים שתוארו ב-1992
קטגוריה:טקסונים שתוארו בידי יחזקאל שושני
*
דוד בן-בארון

הרב **דוד בן בארון** (ה'תרמ"ה, 1884 או 1885, תוניס - י' באייר ה'תשט"ו, 2 במאי 1955) היה רב תוניסאי שכיהן כאב בית הדין בבירה תוניס וכרבה הראשי של כל יהדות תוניסיה בין השנים 1955-1947.

## תולדות חייו
נולד בשנת ה'תרמ"ה (1884) בתוניס לאליהו בן בארון, בן לקהילה האיטלקית יוצאי ליבורנו ("גראנה") בתוניסיה. למד בישיבת "חברת התלמוד" אצל הרב שלמה דאנה, בעל "שלמי תודה" והרב ישועה הכהן, בעל "מעייני הישועה". כבר בצעירותו החל בכתיבת חידושי תורה.

בשנת 1914 התמנה לדיין בבית הדין הרבני בתוניס, תחת נשיאות הראב"ד ישראל זיתון. כמו כן, כיהן כדיין בבית הדין של הקהילה הפורטוגזית, ולמעשה הביא לאיחוד מחודש בין שתי הקהילות. בתקופת כהונתו של הרב דוד כטורזה כרב ראשי, נחשב לשני במעלה בקרב רבני תוניסיה. לאחר פטירת הרב כטורזה, התמנה לאב בית הדין. בשנת ה'תש"ז (1947) נתמנה לרב ראשי ליהודי תוניסיה, במקום הרב חיים בלעיש. בשנת ה'תש"י העביר את תפקיד אב בית הדין לרב מרדכי אמייס כהן בשל העומס הרב, ונשא רק בתפקיד של רב ראשי. נשא גם בתפקיד מנהל ישיבת חברת התלמוד עם הקמת מדינת ישראל, חתם על פסק הדין של בית הדין בתוניס הקורא לומר הלל ביום העצמאות, ואף התיר להתגלח ביום זה.

עוטר באות לגיון הכבוד הצרפתי ובחברות ב"מסדר התהילה"  מטעם הביי של תוניסיה.

נפטר בי' באייר ה'תשט"ו, 2 במאי 1955 מהתקף לב. בהלווייתו השתתפו למעלה מ-50,000 איש, בהם בנו של הביי, ראש הממשלה טאהאר בן עמאר, שרי הממשלה ונציג הממשל הצרפתי רוג'ר סיידו .

## ספריו
בשנת ה'תשע"ב יצא לאור הספר **ויכתב דוד** הכולל שלושה ספרים מכתב ידו:
* **ויקן דוד** - חידושים על הש"ס, חידושי אגדה, על השולחן ערוך ועל "מדרש תלפיות" (לרבי אליהו הכהן האתמרי). 
* **ויאמר דוד** - חידושים על התנ"ך בדרך הפשט והרמז, ודברי מוסר. 
* **ודוד הגיד** - חידושים על הגדה של פסח
* **ויכתב דוד** - תשובות הלכתיות, רובן מכתב ידו. 

תשובות הלכתיות ממנו נדפסו בשו"ת "משפט כתוב" של הרב זיתון, בשו"ת "איש מצליח" של עמיתו הרב מצליח מאזוז ובשו"ת "שמחת כהן" של הרב רחמים חי חויתה הכהן. מעט חידושים שכתב בבחרותו נדפסו בספר "מנחת יצחק" לחברו רבי יצחק הכהן, שנדס בסוף ספר "מעיני הישועה" לרבם רבי ישועה הכהן. כתב הגהות לספרי שו"ת בחתימה "דוב"ב" - **דו**ד **ב**ן **ב**ארון. 

הספד על פטירת הרב משה כלפון הכהן ממנו נדפס בתחילת שו"ת "שואל ונשאל" חלק א.

## לקריאה נוספת
* הרב מאיר מאזוז, **הרה"ג דוד בן בארון זצ"ל**, בתוך: אור תורה קפ, אייר ה'תשמ"ג, עמ' רמב-רמה. נדפס גם במבוא לספר "ויכתב דוד", עמ' כד-כז. 
* הרב רפאל בנימין כהן, **מלכי תרשיש**, עמ' קכו-קכז (מערכת ב משפחת בן בארון אות א). 
* הרב שושן כהן, **מעשה שושן** דרוש ל"ט (עמ' רפה-רצ).

## קישורים חיצוניים
* יום פטירתו של רבי דוד בן בארון זצ"ל, אתר 'תוניסיה מורשת'.
* רשימת הרבנים הראשיים בתוניסיה-עדכונים חדשים , אתר 'תוניסיה מורשת'. 
* הרב דוד בן בארון הרב הראשי לתוניסיה 1947-1955 (בצרפתית).
* חגיגה עברית גדולה בתוניס, הצופה 1 במאי 1951
סיפור על רבי דוד הילד, אתר הידברות

## הערות שוליים

קטגוריה:רבנים תוניסאים
קטגוריה:תוניס: רבנים
קטגוריה:רבנים ראשיים לתוניסיה
קטגוריה:יהודים הקבורים בתוניסיה
קטגוריה:ראשי ישיבות בתפוצות
קטגוריה:ראשי ישיבות בארצות האסלאם
קטגוריה:אבות בתי דין
קטגוריה:מחברי ספרי שו"ת
קטגוריה:פרשני הגדה של פסח
קטגוריה:מעוטרי אות לגיון הכבוד
קטגוריה:ילידי 1885
קטגוריה:נפטרים ב-1955
קיר ירוק

טקסט=קיר ירוק בבניין למדעי החברה, אוניברסיטת אוטווה, קנדה|ממוזער|קיר ירוק בבניין למדעי החברה, אוניברסיטת אוטווה, קנדה
**קיר ירוק** הוא מבנה אנכי המכוסה במכוון בצמחייה. קירות ירוקים משמשים למטרות נוי, חקלאות והשפעה סביבתית. בשנים האחרונות הולך ומתרחב בעולם השימוש בקירות ירוקים.

## יצירת קיר ירוק
קיימות מספר אפשרויות ליצירת קיר ירוק כגון באמצעות צמחים מטפסים ששורשיהם באדמה, ולרוב במצעים מנותקים, לעיתים כגידולים הידרופוניים: על גבי פנלים המכילים מצע גידול ומותקנים על החזית, בכיסים מבד לבד ועוד תוך שימוש במגוון טכנולוגיות וחומרים.
[ממוזער|קיר ירוק חיצוני במטה לשעבר של [יורופול המשמש כיום את "לשכות המומחים לקוסובו"  בהאג, ממלכת ארצות השפלה]]

## יתרונות הקירות הירוקים
הקירות הירוקים תורמים גם לסביבה וגם למבנה עצמו. הקיר הירוק מגן מהשמש, מפחית את הטמפרטורה בתוך המבנה באמצעות שכבת הבידוד שהוא יוצר. כך שעלויות האנרגיה במבנה פוחתות. מפחית רעש וזיהום אוויר, מהווה אלמנט עיצובי ויש הטוענים גם ליתרונות בריאותיים. קירות ירוקים פנימיים גם משפרים את איכות האוויר בתוך המבנה.

## קישורים חיצוניים

* 

## הערות שוליים

קטגוריה:חקלאות עירונית
קטגוריה:עיצוב פנים
קטגוריה:גנים לפי סוג
קטגוריה:בנייה בת קיימא
ירוק
Yo x Ti, Tu x Mi

**Yo x Ti, Tu x Mi** (באנגלית: **Me for You, You for Me**, ובעברית: **אני בשבילך, אתה בשבילי**) הוא סינגל, שהוקלט על ידי הזמרת-יוצרת הספרדית רוסליה, בשיתוף עם הראפר והזמר אוזונה. השיר יצא לאור ב-15 באוגוסט 2019, על ידי חברת התקליטים סוני מיוזיק אנטרטיינמנט.

עם יציאתו נכנס השיר אל המקום הראשון במצעד של ספרד.

## רקע וכתיבה
השיר נכתב על ידי רוסליה, אוזונה ואל גינצ'ו והופק על ידי רוסליה, אל גינצ'ו ופרנק דוקס. השיר זכה להצלחה רבה והיה לשירה החמישי של רוסליה אשר הצליח לכבוש את פסגת מצעד השירים של ספרד. בין היתר, הצליח לכבוש גם את פסגת מצעד השירים של פלנדריה.

איגוד תעשיית ההקלטות הספרדי העניק לשיר את תואר הפלטינה הלטינית המרובעת על מכירות של למעלה מ-160,000 עותקים במדינה.

## וידאו קליפ
הווידאו קליפ המלא של השיר הועלה לערוץ היוטיוב של רוסליה ב-15 באוגוסט 2019, ביום צאתו כסינגל. בתחילת הקליפ, ניתן לראות את רוסליה כשלראשה זר פרחים, והצילום בשחור-לבן. בהמשך הצילום הופך לצילום בצבע ובסמוך לכך, ניתן לראות גם את אוזונה.

נכון לינואר 2020, מונה הצפיות של הקליפ עומד על למעלה מ-250 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי רוסליה
קטגוריה:שירי אוזונה
קטגוריה:שירים בספרדית
קטגוריה:שירים שנכתבו על ידי רוסליה
קטגוריה:וידאו קליפים שצולמו במיאמי
קטגוריה:סינגלים שהגיעו למקום הראשון בספרד
חידודון

**חידודון** (החלה בשנת 2009). היא תוכנית בתחנת הרדיו החרדי "קול ברמה" בהגשת עמי מימון, בין השעות 14:00 ל-16:00 בצהריים. העוסקת בפנאי, הומור, מוזיקה וחידות בנושאי יהדות.[ממוזער|מימון באולפן "[קול ברמה" 2020]]

## היסטוריה
בשנת 2009 הייה מימון ממייסדי תחנת הרדיו קול ברמה והחל להגיש את התוכנית, לאחר כשנה הורחבה לשעות בין שתיים לארבע בצהריים.

במהלך התוכנית מציג מימון למאזינים חידות "כסף במזומן" בנושאים תורניים, כאשר המאזינים אשר עולים לשידור ובוחרים כסף גדול (שעל כל תשובה נכונה זוכים ב-100 שקלים, עד סכום של ₪1,000) או כסף קטן (20 שקל על כל תשובה נכונה), בנוסף מגיש "חידה מתגלגלת" בנושא תורני אשר לרוב נפתרת נכונה אחת לחודש, ולפעמים נפתרת לאחר כמה חודשים ביוני 2021 תשובה נכונה של מאזין זיכתה אותו ב-20 אלף שקל.

בין התוכנית הוא מחלק פרסים על אמירת "גם אני מאזין לחידודון עם עמי מימון" בשיחת טלפון שמחייג בחסוי למאזין שחייג קודם.

בתוכנית משודרות מדי יום פינות תורניות וכן ראיונות ברוח השמחה בשלל נושאים.

עם השנים זכתה התוכנית לפופולריות רבה, ולפי סקר TGI היא נחשבת לתוכנית הרדיו המואזנת ביותר בציבור החרדי. ב-2016 אף נמדדה התוכנית כתוכנית הרדיו המואזנת ביותר בישראל בין 14:00-16:00, כשהיא משאירה מאחור תוכניות נחשבות כמו 'דידי לוקאלי' ואחרים.

ב-28 בנובמבר 2017 זכה מימון, מגיש התוכנית, לציון לשבח במהלך כנס אילת לעיתונות על הצלחת תוכניתו.

ב-2020 יצא על ידי חיים ולדר הספר "חידודון" המבוסס על התוכנית.

## קישורים חיצוניים
*חידודון באתר רדיו קול ברמה
*

## הערות שוליים

קטגוריה:הומור יהודי
קטגוריה:תוכניות ברדיו האזורי
פטר הרדה

**פטר הרדה** (בגרמנית: **Peter Herde**; נולד ב-5 בפברואר 1933) הוא היסטוריון גרמני. עבודתו עוסקת במגוון נושאים, למן הדיפלומטיה של הכנסייה בימי הביניים ועד להיסטוריה לאומית גרמנית ומלחמת העולם השנייה.

## ביוגרפיה
נולד ב-1933 לריינהרד והילדגרד הרדה ברטיבור שבשלזיה עילית, אז בשליטה גרמנית, ומאז ועידת פוטסדאם בשטח פולין. בסוף ינואר 1945 נמלטה המשפחה מאימת הצבא האדום המתקרב, והשתכנה בעיר ארנסברג שבנורדריין-וסטפאליה.

ב-1953 החל ללמוד פיזיקה ומתמטיקה באוניברסיטת היידלברג. ההיסטוריון פריץ ארנסט (1905–1963)  עורר את עניינו בהיסטוריה, וב-1954 עבר לאוניברסיטת מינכן ללימודי היסטוריה אנגלית וגרמנית.

פרידריך בטגן (1890–1972)  הפנה אותו לחקור את ההיסטוריה של האפיפיור והרייך בסוף ימי הביניים. ברנהרד בישופ (1906–1991)  הכיר לו את הפלאוגרפיה, חקר הכתב והתפתחותו הגרפית. ופטר אכט (1911–2010)  פתח בפניו את חקר התעודות האפיפיוריות מן המאה ה-13, עבודת הדוקטורט שלו בנושא זה הפכה לספר יסוד של ההיסטוריה והדיפלומטיה האפיפיורית, ומהדורה שנייה ומורחבת שלה ראתה אור ב-1967.

חיבורו האקדמי הראשון עסק ביחסי נוצרים-יהודים ברגנסבורג בימי הביניים המאוחרים, תוצאה של עבודתו המקיפה על מסמכים וכתבי-יד על תולדות היהודים ברגנסבורג.

ב-1968, התמנה בגיל 35 בלבד כפרופסור להיסטוריה של ימי הביניים והיסטוריה מודרנית באוניברסיטת פרנקפורט, תפקיד שבו החל לשמש בשנה שאחריה. ביוני 1976 התמנה כפרופסור מן המניין באוניברסיטת וירצבורג. הוא פרש מתפקידיו הרשמיים באקדמיה בשנת 2001.

רבות מעבודותיו עוסקות בתולדות מלחמת העולם השנייה, בקשר הטייס הסודי בין מעצמות הציר, איטליה וגרמניה ויפן, ובמדיניות הכיבוש היפנית בדרום מזרח אסיה והשלכותיה (אף שלא השתמש במקורות יפניים לצורך מחקרו זה).

לצד עבודתו האקדמית, עוסק הרדה בתחביבים כמו צילום טיסה וספורט ואף זכה פעמים רבות בתחרויות ספורט.

## קישורים חיצוניים
* יצירתו של פטר הרדה בקטלוג הספרייה הלאומית של גרמניה

קטגוריה:היסטוריונים של ימי הביניים
קטגוריה:היסטוריונים גרמנים
קטגוריה:היסטוריונים של מלחמת העולם השנייה
קטגוריה:גרמנים שנולדו ב-1933
תיאטרון דולבי

**תיאטרון דולבי** (באנגלית: **Dolby Theatre**; בעבר נקרא **תיאטרון קודאק** (**Kodak Theatre**)) הוא אודיטוריום הממוקם בשדרת הוליווד שבהוליווד, קליפורניה. מאז הקמתו בשנת 2001 מארח התיאטרון באופן קבוע את טקסי פרס האוסקר. בשנים שקדמו להקמת האולם, נערכו טקסי האוסקר לסירוגין בדורותי צ'נדלר פביליון ובאודיטוריום שריין שבלוס אנג'לס.

## ארכיטקטורה
התיאטרון עוצב על ידי האדריכל האמריקאי דייוויד רוקוול במיוחד לצורך אירוח טקסי האוסקר, כאשר מבנה ועיצוב האולם מותאם באופן ייחודי להצגות מצולמות. במרכז האודיטוריום הוקם "תא תקשורת", המיועד למצלמות ולציוד הנלווה להפקת צילום אירועים. על אף שבמת התיאטרון היא אחת הגדולות בארצות הברית – רוחבה 37 מטרים ועומקה 23 מטרים – קיבולת האולם נמוכה באופן יחסי, עם כ-3,330 מושבים בלבד.

בחלל הכניסה למבנה, לפני התיאטרון עצמו, שורה של עמודים מעוטרים המציגים את שמות הסרטים אשר זכו בעבר בפרס אוסקר לסרט הטוב ביותר.

## היסטוריה
מאז הקמתו ועד לשנת 2012 נקרא המבנה "תיאטרון קודאק" בשל חסות מסחרית עם חברת הצילום קודאק, אשר שילמה 75 מיליון דולר על זכויות השיום. בפברואר 2012 הגישה קודאק בקשה לפשיטת רגל, ובכך בוטל החוזה על זכויות השיום של המבנה. בשלושת החודשים הבאים נקרא התיאטרון באופן זמני "מרכז הוליווד והיילנד" (Hollywood and Highland Center), ובמאי 2012 הושג הסכם ל-20 שנה עם חברת הסאונד מעבדות דולבי על שינוי שם האולם ל"תיאטרון דולבי". לאחר החתימה על חוזה זכויות השיום, התקינה החברה באולם את מערכת הצליל ההיקפי שפיתחה – Dolby Atmos.

התיאטרון נמצא בבעלות של חברת הנדל"ן CIM, אשר משכירה אותו לאקדמיה האמריקאית לקולנוע מדי שנה במשך מספר שבועות לקראת טקס האוסקר. במהלך יתר חודשי השנה, נערכים באולם קונצרטים, הופעות, טקסים ואירועים נוספים. כמו כן, מדי יום נערכים במבנה סיורים מודרכים.

בין השנים 2011–2013 אירח התיאטרון באופן בלעדי את מופע "Iris" של קרקס סירק דו סוליי, המתאר "מסע דרך עולם הקולנוע". מאז שנת 2015 מצולמת באולם תוכנית המציאות America's Got Talent.

## קישורים חיצוניים

*  

## הערות שוליים

קטגוריה:פרס אוסקר
קטגוריה:לוס אנג'לס: מבנים
קטגוריה:ארצות הברית: אולמות קונצרטים
דולבי
הדרום הגלובלי

ממוזער|מפת העולם המציגה את הצפון הגלובלי אל מול הדרום הגלובלי
**הדרום הגלובלי** (באנגלית: **Global South**) הוא מונח המתאר מדינות בעלות פערים גדולים בשוויון, תוחלת חיים והכנסה הנמצאות באסיה, אפריקה, אמריקה הלטינית והאיים הקריביים. מושג זה עומד בניגוד למה שמכונה "הצפון הגלובלי", מדינות מערב אירופה וצפון אמריקה. בדרך כלל נהוג להתייחס למדינות הדרום הגלובלי, כמדינות אשר עברו תהליך תיעוש לאחרונה, או אשר חוות תהליך תיעוש ברגע זה. לרוב, מדינות הדרום הגלובלי חולקות עבר של שלטון קולוניאלי על ידי מדינות אירופאיות. מדדי חופש מסווגים את המשטרים במדינות הדרום הגלובלי ברמה דמוקרטית נמוכה יותר ממדינות הצפון הגלובלי.

המונח הדרום הגלובלי, אינו חופף בהכרח להגדרה של הדרום הגאוגרפי של כדור הארץ. רוב תושבי "הדרום הגלובלי" חיים דווקא בחצי כדור הארץ הצפוני. המושג משמש בשנים האחרונות כתחליף של המושג "מדינות מתפתחות" אשר בתורו החליף את המושג "העולם השלישי".

## קישורים חיצוניים

קטגוריה:כלכלה
דייוויד דנסיק

**קרל דייוויד סבסטיאן דנסיק** (במקור: **Karl David Sebastian Dencik**; נולד ב-31 באוקטובר 1974) הוא שחקן שוודי-דני ממוצא יהודי. הוא שיחק בסרטים שוודיים ובסרטים דניים. עוד הופיע בסרטים בשפה האנגלית כגון "החפרפרת", ו"נערה עם קעקוע דרקון".

## קורות חיים
דנסיק נולד בסטוקהולם שבשוודיה. אביו לארס דנסיק הוא פרופסור לפסיכולוגיה באוניברסיטת רוסקילד. האב נולד ב-1941 להורים יהודים מסלובקיה, שנמלטו משם בתקופת השואה, ומצאו מקלט בשוודיה.
משפחתו עברה לדנמרק כשהיה צעיר מאוד. בנעוריו למד בברזיל, שם גילה את אמנות הלחימה הברזילאית, קפואירה, שמשלבת מרכיבים של ריקוד ומוזיקה. בעקבות הריקוד החל להתעניין בתיאטרון. אחר כך חזר לשוודיה ולמד באקדמיה לאמנות הדרמה של סטוקהולם. 

הוא נשוי לסופי, משפטנית שעובדת בקופנהגן.יש להם שני ילדים ביתו הוא בדנמרק, אבל מכיוון שהוא עובד גם בשוודיה יש לו דירה גם בסטוקהולם.

### קריירה
ההופעה הראשונה של דנסיק בתיאטרון הייתה במחזמר "חלום ליל קיץ". תפקידו הראשון בקולנוע היה ברמן בסרט הדני "שחזור" בשנת 2003.
לאחר שהופיע בתפקידים קטנים בסרטי קולנוע שונים, הפך דנסיק לשחקן מוכר בשוודיה בזכות הופעתו בתפקיד הרוצח ג'ון אוסוניוס במיני-סדרה "Lasermannen" משנת 2005.

ב-2006 כיכב דנסיק בקומדיה "Everything About My Bush". ב-2007 הופיע בסרט הקולנוע הדני "Daisy Diamond" בבימויו של סימון סטהו.

דנסיק גילם את דמותו של פרד אקרסטרום בסרט הביוגרפי "קורנליס", בכיכובו של הנק וון הלווט בתפקיד קורנליס וריסוויק. 
ב-2011 הופיע בגרסה ההוליוודית של הסרט "נערה עם קעקוע דרקון", ושיחק בתפקיד טובי אסטרהאזה בסרט "החפרפרת". עוד כיכב בסרט הדני "Brotherhood", ובמותחן האימה "נסיגה" בהפקת Dimension Films. ב-2017 שיחק בתפקיד בעל בית זונות בשם אלכסנדר בראון, במיני-סדרה "קצה האגם" של ג'יין קמפיון. ב
-2018 הופיע דנסיק בתפקיד בוריס גודמן בסדרה "מקמאפיה", שנוצרה בהשראת הספר "מקמאפיה: פשע ללא גבולות" מאת העיתונאי מישה גלני.

בשנת 2019, גילם דנצ'יק את מיכאיל גורבצ'וב במיני-סדרה של HBO, "צ'רנוביל". ב-2021, הופיע דנצ'יק בתפקיד מדען סורר בשם ולדו אוברוצ'ב בסרט ג'יימס בונד "לא זמן למות".

ב-2025, שיחק בסדרת המתח הפלילית "The Assassin", ובמרץ אותה שנה, הופיע כדמות הראשית בקליפ לשיר "Satanized" של להקת הרוק/מטאל השוודית "Ghost".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה יהודים דנים
קטגוריה:שחקני קולנוע וטלוויזיה שוודים
קטגוריה:יהודים שוודים
קטגוריה:דנים שנולדו ב-1974
קטגוריה:שוודים שנולדו ב-1974
טריגודון

**טריגודון** (שם מדעי: ***Trigodon***; משמעות השם: "שן בעלת שלושה חלקים") הוא סוג של יונק קדום ממוצא נאוטרופי, שהשתייך למשפחת הטוקסודוניים מסדרת הנוטונגולאטויים, אשר התקיים במהלך סוף המיוקן והפליוקן בערבות אמריקה הדרומית. המאובנים שלו התגלו בצפון ארגנטינה ובדרום-מערב ברזיל במזרח הרי האנדים.

הטריגודון הוגדר בשנת 1887 בידי הפלאונטולוג הארגנטינאי פלורנטינו אמגינו . בסוג נכלל מין יחיד - *Trigodon gaudryi*, אם כי כמה חוקרים סבורים שלסוג השתייך מין נוסף - *Trigodon minus*. הוא הגיע לאורך שלושה מטרים, לגובה 1.8 מטרים ולמשקל של 2,500 ק"ג בממוצע ודמה במראהו לקרוביו, הטוקסודון והנסודון. הטריגודון דמה לקרנף - עם גולגולת קצרה, שיניים רחבות וקרן אחת רחבה במרכז מצחו, שהזכירה את קרן האלסמותריום, אך הייתה קצרה יותר, ואת קרני כמה מהצנטרוזאורים. ככל הנראה שימשה הקרן להתגוששות בין יריבים, בדומה לקרני קרנפים.

ככל הנראה, בהסתמך על מבנה הרגליים הקצרות והרחבות שדמו לרגלי היפופוטם, היה הטריגודון חצי-מיימי וניזון מצמחי מים שונים. הוא נכחד עם ההתייבשות של סוף הפליוקן והתקררות האזורים, והוחלף בטוקסודון.

## קישורים חיצוניים

קטגוריה:בעלי חיים שתוארו ב-1887
קטגוריה:טוקסודוניים
קטגוריה:מגה-פאונה של הנאוגן באמריקה הדרומית
קטגוריה:יונקים שחיו במיוקן באמריקה הדרומית
קטגוריה:יונקים שחיו בפליוקן באמריקה הדרומית
קטגוריה:טקסונים שתוארו בידי פלורנטינו אמחינו
קטגוריה:מאובני טקסונים שתוארו ב-1887
אייק טרנר

**איזאר לוסטר "אייק" טרנר ג'וניור** (באנגלית: **Izear Luster "Ike" Turner Jr.**; 5 בנובמבר 1931 – 12 בדצמבר 2007) היה מוזיקאי רית'ם אנד בלוז, כותב שירים, זמר ומפיק אמריקאי.

## ביוגרפיה
בין השנים 1962–1978 היה נשוי לטינה טרנר.

בשנת 1989 טרנר נכלא בבית סוהר למשך 17 חודשים בעקבות פרשיות הסמים.

טרנר מת ב-12 בדצמבר 2007 ממנת יתר של קוקאין.

## קריירה
בשנות ה-60 וה-70 הוא זכה לתהילה כחלק מצמד ה-R&B, "אייק וטינה טרנר" . בשנת 2006 הוציא טרנר את אלבומו "Rising With the Blues".

## קישורים חיצוניים

* 

* 
* 
* 
* 

## הערות שוליים

קטגוריה:מוזיקאים אמריקאים
קטגוריה:מורשעים בדין בארצות הברית
קטגוריה:מפיקים אמריקאים
קטגוריה:זמרים אמריקאים
קטגוריה:אמריקאים שנולדו ב-1931
קטגוריה:אמריקאים שנפטרו ב-2007
מל רובינס

**מל רובינס** (באנגלית: **Mel Robbins**; נולדה ב-6 באוקטובר 1968) היא סופרת, מנטורית, מגישת טלוויזיה ודוברת בנושא מוטיבציה אמריקאית.

## ביוגרפיה
נולדה בשם מל שניברגר בקנזס סיטי שבמדינת מיזורי. היא גדלה בעיירה קטנה במישיגן ולמדה בדארטמות' קולג' והשלימה את לימודי התואר הראשון במשפטים בפקולטה למשפטים בבוסטון קולג'. 

## קריירה
רובינס עבדה כסניגורית פלילית במדינת ניו יורק ובהמשך שימשה כפרשנית משפטית ברשת CNN.
בשנת 2008 החלה לשדר תוכנית ברדיו. בשנת 2011 פרסמה את ספרה Stop Saying You're Fine: Discover a More Powerful You. בשנה זו היא נשאה נאום בהרצאת TEDx סן פרנסיסקו ("איך להפסיק לדפוק את עצמכם"), שמטרתו לעורר מוטיבציה מיידית לפעולה. עד לינואר 2020 נצפה הנאום 22 מיליון פעמים ביוטיוב.

בשנת 2014 זכתה רובינס בפרס גרייסי על הגשה יוצאת דופן בחדשות/אקטואליה.

בפברואר 2017 הוציאה את ספרה השני "חוק ה-5 שניות: לחזק את הביטחון העצמי ולשנות את החיים ואת הקריירה בעזרת אומץ יומיומי". בספר הציגה גישה ליצירת מוטיבציה מיידית לפעולה תוך שימוש בכלל שקראה לו "חוק החמש שניות".

רובינס הגישה מספר תוכניות טלוויזיה: את התוכנית את התוכנית Monster In-Laws ברשת A&E, והתוכנית Someone's Gotta Go ברשת fox. תוכניתה The Mel Robbins Show עלתה לשידור בספטמבר 2019 בשידור סינדיקציה.

## חיים אישיים

בשנת 1996 נישאה ליזם כריסטופר רובינס. הורים לשלושה ילדים, מתגוררים בורמונט. רובינס דיברה באופן פומבי על עובדת היותה דיסלקטית ומאובחנת עם חרדה והפרעת קשב ופעלתנות יתר

## פרסים והוקרות

* פרס גרייסי בקטגוריית המנחה המצטיינת - חדשות/אקטואליה, 2014
* פרס ובי - הצבעת הציבור (The Webby People’s Voice Award) - פודקאסט -  2023
* פרס פורבס - 50 מעל 50 - 2023
* פרס המנחה המצטיינת iHeartPodcast Award - 2025 

## ספריה

## קישורים חיצוניים
* 

* 

## הערות שוליים

קטגוריה:אמריקאים ילידי מיזורי
קטגוריה:קנזס סיטי (מיזורי): אישים
קטגוריה:עורכות דין אמריקאיות
קטגוריה:מנחי טלוויזיה אמריקאים
קטגוריה:שדרני רדיו וטלוויזיה אמריקאים
קטגוריה:מאמנים אישיים
קטגוריה:סופרות אמריקאיות
קטגוריה:בוגרות דארטמות' קולג'
קטגוריה:בוגרי דארטמות' קולג'
קטגוריה:בוגרות בוסטון קולג'
קטגוריה:בוגרי בית הספר למשפטים של בוסטון קולג'
קטגוריה:סופרים אמריקאים
קטגוריה:אמריקאיות שנולדו ב-1968
קטגוריה:אמריקאים שנולדו ב-1968
וסיל גרוונלייב

**וסיל גרוונלייב** (; נולד ב-2 בנובמבר 1984) הוא זמר ממקדוניה הצפונית. וסיל ייצג את מקדוניה הצפונית באירוויזיון 2021.

## קריירה
גרוונלייב היה זמר ליווי של תמרה טודבסקה עם שירה "Proud" באירוויזיון 2019 שהתקיים בתל אביב שבישראל. ב-15 בינואר 2020 נחשף כי גרוונלייב ייצג את מקדוניה הצפונית באירוויזיון 2020 ברוטרדם, הולנד, אשר בוטל בעקבות מגפת הקורונה. ב-20 בינואר 2021, הוכרז כי גרוונלייב נבחר לייצג את מקדוניה הצפונית גם באירוויזיון 2021, עם השיר "Here I Stand". ב-18 במאי 2021, גרוונלייב ביצע את השיר בחצי הגמר הראשון של התחרות וכשל בניסיון להעפיל לגמר.

## קישורים חיצוניים

## הערות שוליים

קטגוריה:משתתפי אירוויזיון 2020
קטגוריה:משתתפי אירוויזיון 2021
קטגוריה:נציגי מקדוניה הצפונית באירוויזיון
קטגוריה:להט"בים
קטגוריה:מקדונים שנולדו ב-1984